РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т


П Р О Т О К О Л   №   14


от заседание на Комисия „Професионална квалификация и 
информационни технологии“,
проведено на 17.08.2026 г.


Днес, 17.08.2026 г. /понеделник/, от 11:00 часа се проведе заседание на Комисия „Професионална квалификация и информационни технологии“, в състав:


	ПРЕДСЕДАТЕЛ:
 ЗАМ. ПРЕДСЕДАТЕЛ:

ЧЛЕНОВЕ:
	КАЛИНА ЧАПКЪНОВА
ДАНИЕЛА МАРЧЕВА 

ГЕРГАНА МУТАФОВА
[bookmark: _Hlk95161420]БОЯН НОВАНСКИ
ЙОРДАН СТОЕВ
СЕВДАЛИН МАВРОВ - отсъства




На заседанието присъстват експертните сътрудници на комисията: Анелия Чомакова – началник-отдел ИО в дирекция „Информационни технологии“, Борислав Нейчев – началник-отдел МРЦИС в дирекция „Информационни технологии“, Венцислав Василев – ръководител сектор ЕПЕП в отдел МРЦИС, дирекция „Информационни технологии“ и София Иванова – главен експерт в отдел ИО в дирекция „Информационни технологии“. 


ПО ДНЕВНИЯ РЕД:


1.ОТНОСНО: Писмо от председателя на Районен съд – Горна Оряховица с вх. № ВСС-9821/15.07.2026 г. с предложение за реализиране на призоваване на прокуратурата чрез ЕПЕП, във връзка с  въведения на 05.06.2026 г. в ЕПЕП автоматичен достъп на прокуратурите  до делата, по които са страна.

Комисия „Професионална квалификация и
информационни технологии“
Р Е Ш И :

1.1. ДА СЕ ИЗПРАТИ отговор до госпожа Златина Личева-Денева – председател на Районен съд – Горна Оряховица, с който същата да бъде уведомена, че в Единния портал за електронно правосъдие (ЕПЕП) и Единната информационна система на съдилищата (ЕИСС) е реализирана функционалност за призоваване и съобщаване през ЕПЕП. Към настоящия момент от страна на Прокуратурата на Република България не е заявена възможност и готовност за ползване на функционалността.
2.ОТНОСНО: Извлечение от решение по Протокол № 28 от 22.07.2026 г. на комисия „Бюджет и финанси“ към Пленума на ВСС относно искане от административния ръководител на Административен съд София – град за осигуряване на средства във връзка с предстоящото преместване на съда в новостроящата се сграда на бул. „Александър Стамболийски“ № 82.


Комисия „Професионална квалификация и
информационни технологии“
Р Е Ш И :

2.1. Искането от административния ръководител на Административен съд София – град относно осигуряване на средства по § 52-00 „Придобиване на ДМА“, включваща - локална мрежа за пренос на данни; системи за резервно захранване – UPS; система за съхранение на данни и архивиране на информация /хардуер/ с включен лиценз на обща стойност 42 210,64 евро с ДДС и по § 53-00 „Придобиване на НДА“ за софтуер за архивиране на виртуални сървъри на обща стойност 4 810,22 евро с ДДС е целесъобразно. 
2.2. Искането за телефонни апарати, копирни машини, почистване и обезпрашаване, преместване на налични дела и техника не е от компетентността на комисията. 
2.3. ИЗПРАЩА решението по т.2.1 и т.2.2 ведно с мотивиран доклад на Комисия „Бюджет и финанси“ към Пленума на ВСС, по компетентност. 
2.4. ВРЪЩА искането в частта „Озвучителна за 12 бр. съдебни зали“ за окомплектоване със справка за наличната техника (попълнена съгласно указанията към нея), неразделна част от Правилата относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/, приети с решение на ВСС по протокол № 23/05.06.2014 г. и оферти, съгласно утвърдените от ПВСС пределни цени по протокол № 19/27.04.2016 г. за доставка и монтаж на озвучителна и звукозаписна техника. 
2.5. Искането в останалата част не е неотложно, поради което препоръчва на административния ръководител на Административен съд София – град при изготвяне на проектобюджета на съда за следващата година да се предвидят/заложат средства за закупуване на необходимата техника. 
2.6. Изпраща решението по т.2.4, за сведение и изпълнение и по т.2.5, за сведение на административния ръководител на Административен съд София – град. 

3.ОТНОСНО: Извлечение от решение по Протокол № 9 от 31.07.2026 г. на комисия „Съдебна карта, натовареност и съдебна статистика“ към Съдийската колегия на ВСС относно изготвяне на проектобюджет на Висшия съдебен съвет за 2027 г. и бюджетни прогнози за 2028 и 2029 г.

Комисия „Професионална квалификация и
информационни технологии“
Р Е Ш И :
 
3.1. ОДОБРЯВА актуализираната информация относно проектобюджет на дирекция „Информационни технологии“ за 2027 г. и бюджетни прогнози за 2028 и 2029 г., съдържаща се в приложената таблица (Приложение 1).
3.2. ИЗПРАЩА решението по т. 3.1 на дирекция „Бюджет и финанси“ в АВСС ведно с Приложение 1, по компетентност.

4.ОТНОСНО: Извлечение от решение по Протокол № 30 от 05.08.2026 г. на комисия „Бюджет и финанси“ към Пленума на ВСС относно въвеждане на ограничения в разходването на бюджетни средства съгласно Закона за държавния бюджет на Република България за 2026 г.

Комисия „Професионална квалификация и
информационни технологии“
Р Е Ш И :

4.1. ПРИЕМА ЗА СВЕДЕНИЕ извлечение от решение по Протокол № 30 от 05.08.2026 г. на комисия „Бюджет и финанси“ към Пленума на ВСС.

5.ОТНОСНО: Извлечение от решение по Протокол № 25 от 07.07.2026 г. на Съдийската колегия на ВСС относно доклад от Виргиния Минева-Русева – съдия в СГС и член на националната съдебна мрежа по граждански и търговски дела в Република България, от участие в 106-та редовна среща на лицата за контакт на Европейската съдебна мрежа по граждански и търговски дела, проведена в гр.Брюксел, Белгия, в периода 16-17 юни 2026 г.

Комисия „Професионална квалификация и
информационни технологии“
Р Е Ш И :

5.1. ПРИЕМА за запознаване доклад от Вергиния Минева-Русева - съдия в Софийския градски съд и член на Националната съдебна мрежа по граждански и търговски дела в Република България, от участие в 106-та редовна среща на лицата за контакт на Европейската съдебна мрежа по граждански и търговски дела, проведена в гр. Брюксел, Белгия, в периода 16-17 юни 2026 г., в частта, относима към използването на е-CODEX в рамките на приложението на Регламент (ЕС) 2020/1784 на Европейския парламент и на Съвета от 25.11.2020 г. относно връчване в държавите членки на съдебни и извънсъдебни документи по граждански или търговски дела („връчване на документи“). 

6.ОТНОСНО: Извлечение от решение по Протокол № 15 от 20.07.2026 г. на Комисията по правни въпроси към Пленума на ВСС относно въвеждане на европейски идентификатор на законодателството /European Legislation Identifier/(ELI).

Комисия „Професионална квалификация и
информационни технологии“
Р Е Ш И :

6.1. ПРИЕМА ЗА СВЕДЕНИЕ решението на Комисията по правни въпроси по т. 5.2 от Протокол № 15/20.07.2026 г. 
6.2.	ПОТВЪРЖДАВА СТАНОВИЩЕТО, изразено в доклада към решение по т. 6 от Протокол № 02/27.01.2026 г. на КПКИТ и доклада на директора на Дирекция „Информационни технологии“ в АВСС от 08.07.2026 г., че въвеждането, поддържането и управлението на Европейския идентификатор на законодателството (ELI) не попада в обхвата на компетентност на Висшия съдебен съвет, тъй като ВСС не е орган по обнародване на нормативни актове и не поддържа регистър на действащото законодателство.
6.3.	ОДОБРЯВА предприетите действия по изпращане на официален отговор до Министерството на правосъдието (изх. № ВСС-8774/08.07.2026 г.).

7.ОТНОСНО: Искания от административните ръководители на Софийски градски съд, Районен съд – Бургас, Софийски окръжен съд, Районен съд – Разлог, Районен съд – Русе, Софийски районен съд и Апелативен съд - София относно предоставяне на служебни преносими компютри (лаптопи).

Комисия „Професионална квалификация и
информационни технологии“
Р Е Ш И :

7.1. Предоставянето на 43 броя преносими компютри (лаптопи) на Софийски градски съд е целесъобразно.
7.2. Предоставянето на 10 броя преносими компютри (лаптопи) на Районен съд – Бургас е целесъобразно.
7.3. Предоставянето на 15 броя преносими компютри (лаптопи) на Софийски окръжен съд е целесъобразно.
7.4. Предоставянето на 5 броя преносими компютри (лаптопи) на Районен съд – Разлог е целесъобразно.
7.5. Предоставянето на 4 броя преносими компютри (лаптопи) на Районен съд – Русе е целесъобразно.
7.6. Предоставянето на 29 броя преносими компютри (лаптопи) на Софийски районен съд е целесъобразно.
7.7. Предоставянето на 7 броя преносими компютри (лаптопи) на Апелативен съд - София е целесъобразно.
7.8. ИЗПРАЩА решението по точката ведно с доклада на Комисия „Бюджет и финанси“ към Пленума на ВСС, по компетентност.

8.ОТНОСНО: Писмо от административния ръководител на Районен съд – Варна относно осигуряване на средства за подмяна на климатик в сървърното помещение.

Комисия „Професионална квалификация и
информационни технологии“
Р Е Ш И :

8.1. Искането от административния ръководител - председател на Районен съд – Варна за закупуване на 1 бр. климатик за сървърно помещение с включен монтаж на обща стойност 1570 евро с ДДС е целесъобразно.
8.2. ИЗПРАЩА решението по т.8.1 ведно с мотивиран доклад на Комисия „Бюджет и финанси" към Пленума на ВСС, по компетентност.

9.ОТНОСНО: Становищата по двата алтернативни проекта за изменение и допълнение на Наредба № 5 от 1 юни 2017 г. и на Правилника за администрацията в съдилищата.

Комисия „Професионална квалификация и
информационни технологии“
Р Е Ш И :

9.1. ПРИЕМА ЗА СВЕДЕНИЕ доклада на г-жа Даниела Марчева - член на Висшия съдебен съвет. 
9.2. ОДОБРЯВА проектите на НИД на Наредба № 5 от 1 юни 2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация, и на ПИД на Правилника за администрацията в съдилищата. 
9.3. ВЪЗЛАГА на дирекция „Информационни технологии“ да изготви становище по предложените проекти, включващо и евентуален план за реализация на функционалностите в Единния портал за електронно правосъдие (ЕПЕП), Единната информационна система на съдилищата (ЕИСС) и Единната деловодна информационна система (ЕДИС). 
	9.4. След изпълнение на решението по т.9.3, проектите ДА БЪДАТ ИЗПРАТЕНИ на Комисията по правни въпроси към пленума на Висшия съдебен съвет.

10.ОТНОСНО: Предоставяне на информация, във връзка с отправен въпрос, съгласно писмо №40-30-1282 от 03.07.2026 г. на изпълнителния директор на НАП.

Комисия „Професионална квалификация и
информационни технологии“
Р Е Ш И :

10.1.  ПРИЕМА за сведение изготвеният доклад. 
10.2. ИЗПРАЩА писмо-отговор към Национална агенция за приходите. 

11.ОТНОСНО: Покана за работна среща от КОМПЮТЪР 2000 България във връзка с внедрените решения на Trellix във ВСС.

Комисия „Професионална квалификация и
информационни технологии“
Р Е Ш И :

	11.1. ОПРЕДЕЛЯ за участие в работна среща във връзка с внедрените решения на Trellix във ВСС по покана от КОМПЮТЪР 2000 България г-н Боян Новански – член на ВСС и на Комисия „Професионална квалификация и информационни технологии“ към Пленума на ВСС.

